VIDENSCENTER OM BØRNEINDDRAGELSE OG UDSATTE BØRNS LIV

Workshop 2 - Styrker og udviklingspotentiale

Denne workshop går ud på at afdække jeres styrker og udviklingspotentiale i forhold til børneinddragelse ud fra fire organisatoriske forudsætninger; kultur, tværprofessionelt samarbejde, systematik og datainformeret praksis samt viden og kompetencer.

Denne workshop kan med fordel gennemføres på chef-, leder- og nøglemedarbejderniveau, gerne på tværs af fagområder.

Workshoppen vil med udgangspunkt i nedenstående drejebog have en varighed af to timer, men det er muligt at justere tidsforbruget op og ned efter deltagerantal og ambitionsniveau.

Se opgavebeskrivelse til facilitator af workshoppen på side 3.

|  |  |
| --- | --- |
| Formål | At den samlede ledelse har en fælles forståelse for kommunens styrker og udviklingspotentiale set i forhold til børneinddragelse |
| Mål | Lederne kan:* Identificere overordnede opmærksomhedspunkter i forhold til børneinddragelse
* Omsætte de overordnede opmærksomhedspunkter i forhold til eget område
 |

|  |  |  |
| --- | --- | --- |
| **Aktivitet** | **Sådan gøres det** | **Husk** |
| **Trin 1** – 20 minutter |
| Hvorfor er vi her?5 minutter | Facilitator indleder med at præsentere formålet med workshoppen. |  |
| Introduktion til centrale begreber10 minutter | Oplæg om de organisatoriske forudsætninger og deres relevans for jeres inddragelsespraksis. | Du kan finde inspiration til oplæg om:* Kultur [her](https://www.sbst.dk/boern/videnscenter-om-boerneinddragelse-og-udsatte-boerns-liv/guide-til-styrket-inddragelse-af-boern-og-unge/ledelse-af-styrket-inddragelse/kultur#Kultur)
* Tværprofessionelt samarbejde [her](https://www.sbst.dk/boern/videnscenter-om-boerneinddragelse-og-udsatte-boerns-liv/guide-til-styrket-inddragelse-af-boern-og-unge/ledelse-af-styrket-inddragelse/tvaerprofessionelt-samarbejde)
* Struktur og systematik [her](https://www.sbst.dk/boern/videnscenter-om-boerneinddragelse-og-udsatte-boerns-liv/guide-til-styrket-inddragelse-af-boern-og-unge/ledelse-af-styrket-inddragelse/struktur-og-systematik)
* Viden og kompetencer [her](https://www.sbst.dk/boern/videnscenter-om-boerneinddragelse-og-udsatte-boerns-liv/guide-til-styrket-inddragelse-af-boern-og-unge/ledelse-af-styrket-inddragelse/viden-og-kompetencer)
 |
| Præsenter øvelsen5 minutter | Deltagerne inddeles i grupper, gerne hvor flere fagområder er repræsenteret, for at nuancere drøftelserne.Facilitator præsenterer øvelsen. | Udlever post its/papkort |
| **Trin 2** – 50 minutter inklusiv 10 minutters pause |
| Afdækning af styrker og opmærksomheder40 minutter | Hver gruppe drøfter, hvilke styrker og opmærksomheder de kan få øje på inden for hver forudsætning (10 minutter pr. forudsætning).Hver styrke og hver opmærksomhed nedskrives på særskilte post its/papkort | Husk at indlægge pause! |
| **Trin 3** – 50 minutter |
| Opsamling 40 minutter | Der laves opsamling på hver forudsætning (fire runder), hvor hver gruppe præsenterer hhv. styrker og opmærksomheder (10 minutter pr. forudsætning). | Anvend en flipover for hver forudsætning eller opsæt post its/papkort på væggen med angivelse af forudsætninger, samt styrker og udviklingspotentiale. |
| Afrunding 10 minutter | Drøft, hvordan de indsamlede data fra workshoppen kan indgå i et strategisk fokus for jeres videre udviklingsproces. |  |

**Facilitatorens rolle og ansvar i forhold til en workshop**

|  |  |  |
| --- | --- | --- |
| **Før** | **Under** | **Efter** |
| **Skab mening:** Vær skarp på formålet, skab mening og relevans, kommuniker det til deltagerne. Forbered deltagerne på evt. opgaver eller roller undervejs i processen.Forbered gode spørgsmål, der kan hjælpe processen på vej. | **Vær opmærksom på energien:** Energien i processen er afgørende for resultatet af workshoppen. Vær klar til at justere programmet/de enkelte øvelser, hvis energiniveauet ændrer sig.**Styr processen:** Det er dit ansvar at styre processen.Opstil spilleregler, sørg for at alle kommer til orde, vær tydelig når du introducerer og samler op på øvelser, brug ’parkeringsplads’, hvis der opstår diskussioner, som ligger uden for rammen. Sørg for, at der bliver indgået aftaler omkring: Hvordan samler I op? Hvad er næste skridt? Hvem gør hvad? Hvornår følger vi op? | **Opsamling på resultater:**Skriftlig bearbejdning af det materiale der er skabt under workshoppen.Kommunikation til deltagerne: Hvad er de overordnede budskaber, der kom frem under workshoppen? Hvad kan man konkludere på baggrund af workshoppen?Hvad er næste skridt? |

